APSTIPRINĀTS

ar Ogres tehnikuma direktores

I.Brantes 2023.gada 12.janvāra rīkojumu Nr. 1-8/18

**Latvijas profesionālās izglītības iestāžu audzēkņu**

**Zinātniski praktiskās konferences**

**NOLIKUMS**

**MĒRĶI**

1. Veicināt profesionālās izglītības iestāžu audzēkņu interesi par pētniecisko darbu dabas zinātņu un tehnoloģiju (STEM – Science, Technology, Engineering and Mathematics) jomas jautājumiem, kā arī attīstīt komunikācijas prasmes.
2. Popularizēt STEM jomu Latvijā.
3. Veicināt un attīstīt profesionālās izglītības iestāžu audzēkņu interesi par pētniecisko darbu.

**UZDEVUMI**

1. Motivēt audzēkņus augstā līmenī apgūt profesionālās zināšanas un prasmes pētniecībā, demonstrēt apgūtās zināšanas un prasmes STEM jomā.
2. Veikt praktiskus uzdevumus šādā kārtībā:

2.1.sagatavot un iesniegt pētāmās tēmas aprakstu līdz 200 vārdiem, failā ar docx paplašinājumu;

2.2.sagatavot un iesniegt rakstisko darba daļu atbilstoši tēmai un noformējuma nosacījumiem (pievienoti pielikumā);

2.3.sagatavot prezentāciju (līdz 10 minūtēm), kurā parāda pētījuma norises gaitu un praktisko daļu (prezentācija video vai PowerPoint formātā).

2.4. Prezentē pētījumu.

**ORGANIZATORI**

Ogres tehnikums sadarbībā ar LETERA un nozares uzņēmumiem.

**DALĪBNIEKI**

 Profesionālās izglītības iestāžu audzēkņi.

**NORISE**

1. Norises vieta - Ogres tehnikums.
2. Līdz 2023.gada 20.janvārim katras skolas dalībnieki sagatavo un iesniedz pētījuma tēmas nosaukumu un pētījuma aprakstu (līdz 200 vārdiem, failā ar .docx paplašinājumu), aizpildot pieteikuma anketu <https://forms.office.com/e/fcPuTUTWx8>
3. Uzaicināto izglītības iestāžu dalībnieki laikā no 2023.gada 23.janvāra līdz 2023. gada 17.februārim izstrādā un elektroniski iesniedz darba rakstisko daļu.
4. No 2023.gada. 17.februāra līdz 2023.gada 20.februārim vērtēšanas komisija iepazīstas un izvērtē iesniegtos darbus.
5. 2023.gada 23.februāris – Zinātniski praktiskās konferences norise, darbu prezentēšana Ogres tehnikumā.
	1. Pirms darba prezentēšanas Ogres tehnikumā dalībnieki reģistrējas un izlozē savu darba prezentēšanas kārtas numuru;
	2. Katram dalībniekam darba prezentācijai paredzētas 10 minūtes, papildus 5 minūtes - jautājumiem un atbildēm.
	3. Darbu prezentēšana vienlaicīgi notiek divās telpās, kur katra dalībnieka uzstāšanos vērtē vērtēšanas komisija.

**VĒRTĒŠANA**

1. Darbu un prezentāciju vērtēšanai tiek izveidota vērtēšanas komisija, kuras sastāvā ir viens no katras pārstāvētās izglītības iestādes pedagogs un STEM jomas pārstāvji.
2. Izstrādāto darbu vērtēšanai ir noteikti kritēriji. Par visu uzdevumu izpildi dalībnieks var iegūt maksimāli 100 punktus. Kopvērtējumu veido:

 2.1.Darba rakstiskās daļas noformējuma nosacījumu ievērošana – 10 punkti;

 2.2.Darba rakstiskās daļas satura atbilstība izvēlētajai tēmai – 10 punkti;

 2.3.Darba tēmas novitāte/aktualitāte – 20 punkti;

 2.4.Darba praktiskās daļa – 40 punkti;

 2.5.Darba prezentēšana – 20 punkti.

1. Par darba rakstiskās daļas noformējumu, saturu, tēmas novitāti/aktualitāti katrs vērtēšanas komisijas dalībnieks iesniedz savu vērtējumu elektroniski e-pastā: sanita.serpa@ovt.lv līdz 2023.gada 20.februāra plkst.16.00.
2. Katrs vērtēšanas komisijas dalībnieks Zinātniski praktiskās konferences norises vietā Ogres tehnikumā 2023.gada 23.februārī klātienē vērtē konferences dalībnieku pētījuma praktiskās daļas veikumu un pētījuma prezentēšanas prasmi.
3. Vērtējums tiek atspoguļots vērtēšanas veidlapā.
4. Vērtējuma dati tiek elektroniski apkopoti, lai iegūtu kopējo punktu skaitu.

**Apbalvošana**

1. Visi konferences dalībnieki saņem Ogres tehnikuma Atzinības rakstus par dalību Zinātniski praktiskajā konferencē un piemiņas balvu.
2. 1.-3. vietu ieguvēji saņem diplomus un balvu.

****

**Latvijas profesionālās izglītības iestāžu audzēkņu**

**Zinātniski praktiskās konferences**

**DARBA KĀRTĪBA**

**Norises laiks**: 2023. gada 23.februāris no plkst.10.00

**Norises vieta**: Ogres tehnikums, Ogres novads, Tīnūžu pagasts

|  |  |  |
| --- | --- | --- |
| **Laiks** | **Temats** | **Vadītājs** |
| 09.00 - 09.55 | Dalībnieku reģistrācija, prezentēšanas kārtības izloze |
| 10.00 -10.10 | Konferences atklāšana | *Ilze Brante, Ogres tehnikums* |
| 10.10 – 10.20 | Informācija par dienas darba kārtību un prezentācijas norises secību | *Pēteris Bitāns, Datorikas, elektronikas un administratīvā darba nodaļas vadītājs*  |
| 10.30 – 12.00 | 1.- 5. dalībnieka pētnieciskā darba prezentēšana*(atbilstoši katra dalībnieka dienas kārtībā norādītajai secībai)* |
| 12.00- 12.55 | Pusdienu pārtraukums |
| 13.00 – 14.30 | 6.- 10. dalībnieka pētnieciskā darba prezentēšana*(atbilstoši katra dalībnieka dienas kārtībā norādītajai secībai)* |
| 14:30-15:00 | Kafijas pauze |
| 15.00 – 15.30 | 11.- 12. dalībnieka pētnieciskā darba prezentēšana*(atbilstoši katra dalībnieka dienas kārtībā norādītajai secībai)* |
| 15.30 -16.10 | Rezultātu apkopošana un digitālā darbnīca. |
| 16.15 | Zinātniski praktiskās konferences dalībnieku rezultātu paziņošana un apbalvošana | *Konferences organizatori* |